બેંગલુરુઃ આઇટી સેક્ટરની અગ્રણી કંપની ઇન્ફોસિસે નાણાકીય વર્ષ ૨૦૧૫-૧૬ના બીજા ત્રિમાસિક સમયગાળાનાં પરિણામો આજે જાહેર કર્યાં છે, જેમાં કંપનીના નબળા ગાઇડન્સના કારણે કંપનીનાે શેર શરૂઆતે જ ત્રણ ટકાથી વધુ તૂટ્યો હતો. કંપનીએ નાણાકીય વર્ષ ૨૦૧૬માં ડોલર ટર્મ્સમાં આવકનું અગાઉનું ગાઇડન્સ ૭.૨ ટકાથી ૯ ટકા અંદાજ્યું હતું તેમાં ઘટાડો કરીને ૬.૪થી ૮.૪ ટકા કર્યું છે, જેને કારણે કંપનીના સ્ટોક્સ પર નકારાત્મક અસર જોવા મળી હતી. ઉલ્લેખનીય છે કે કંપનીના નફામાં ૧૨.૧ ટકાનો વધારો થઇ રૂ. ૩૩૯૮ કરોડનો થયો છે. પ્રથમ ત્રિમાસિકમાં કંપનીનો પ્રોફિટ રૂ. ૩૦૩૦ કરોડ હતો, જે પાછલા ૧૬ ત્રિમાસિક સમયગાળામાં સૌથી વધુ છે. કંપનીની રૂપિયામાં આવક ૮.૯ ટકા વધીને રૂ. ૧૫,૬૩૫ કરોડની થઇ છે, જ્યારે ડોલરમાંં આવકમાં છ ટકાનો વધારો થયો છે. કંપનીએ શેરહોલ્ડરોને પ્રતિ શેર દશ રૂપિયાના વચગાળાના ડિવિડન્ડની પણ જાહેરાત કરી છે. કંપનીએ સીએફઓ રાજીવ બંસલના રાજીનામાના નિર્ણયની જાહેરાત કરી છે.IT પેક તૂટ્યો